Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 121

3. A szakmai vizsgán számon kérhetõ feladatok a szint megjelölésével A szakmai vizsgán a „III. A szakképesítés szakmai követelményei” címû fejezetben meghatározott valamennyi feladatcsoport az ott megjelölt szinten számon kérhetõ. A komplex írásbeli vizsgán elsõsorban a szakmai munka gyakorlásához szükséges tárgyi ismereteket kell számon kérni. Az írásbeli tételeket az Belügyminisztérium adja ki. A szóbeli vizsgán a jelöltek elsõsorban az elsajátított szakmai ismereteik alkalmazására való felkészültségükrõl adnak számot. A szóbeli tételeket a Belügyminisztérium adja ki. A gyakorlati vizsga tartalma: A gyakorlati vizsgán a jelöltnek a Belügyminisztérium által jóváhagyott és a vizsgát szervezõ intézmény által kiadott — a szakirányának megfelelõ — feladatok közül a tanmûhelyben vagy akkreditált laboratóriumban egy konkrét hiba-megállapítási, valamint egy szerelési-karbantartási részfolyamatot kell elvégeznie, illetve vizsgálati-értékelési jegyzõkönyvet kell készítenie. A gyakorlati és a szóbeli vizsga egy napon is szervezhetõ.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes